en tr it nl hbs_lat en en en af nds af nl af en fr af nl af af af en fr tr it nl hbs_lat
Tjirp! 5 Julie 2018 | Tjirp!
by Admin | Jul 5, 2018 | Tjirp! Nuusbrief
Verlede week dié tyd was Innibos 2018 in volle swang en jy een van die byna 100 000 mense wat deur die feesterrein se hekke gestroom en van die uitstaande produksies bygewoon het. Dankie dat jy saam gerol het!
Die ganse fees was ’n hoogtepunt, maar as daar uitsonderings genoem moet word is dit die twee topkaartjieverkopers onder die toneelproduksies, My man se skelmpie se skelmpie se vrou en 3 Susters. Nog ’n debuutproduksie, Soebatsfontein, was ’n kortkop agter.
Vanselfsprekend was elke dag se musiekkonsert op die Standard Bank-verhoog op die feesterrein weer eens deur derduisende mense bygewoon en is daar gesellig gekuier en geluister.
Daar is verskeie kort videos van vanjaar se Innibos op You Tube te sien. Tik net Innibos 2018 in die soekvenster en beleef weer al die hoogtepunte; KLIK HIER OM EEN VAN DIE VODEO’S TE SIEN
Jip, ons hou sommer aan met rol! Skryf die feesdatum nou al neer: 26 tot 29 Junie 2019.
Het jy iets op die hart?
Julle, die Tjirpers, is lojale Innibos-ondersteuners en ons het baie agting vir julle mening. Indien jy iets op die hart het ná vanjaar se fees, hoor ons graag van jou! Ons strewe is om Innibos elke jaar te verbeter en die klein jakkalsies uit die wingerd te verjaag – miskien het jy ’n wenk oor hoe dit gedoen kan word. Vertel ons. Stuur ’n e-pos na sandra@innibos.co.za.
Dankie weer eens vir julle meelewing en ondersteuning – dit word opreg waardeer!